Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv XXXXX	Vranov nad Topľou, 6.12.2014
EEČ : 2-61-175-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2, odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa XXXXX, spisová značka Pv XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od 17.09.2012 do 19.03.2013 v obytnom bloku č. XXXXX na XXXXX XXXXX neoprávnene odoberala elektrickú energiu podliehajúcu spoplatneniu na základe osobitného predpisu a to tak, že vypla hlavný istič v spoločnom elektromerovom rozvádzači a následne spojila stočením odpojený vodič vedúci do inštalácie bytu s vývodovým vodičom z hlavného ističa, čím došlo k oživeniu elektroinštalácie bytu, pričom elektrická energia pretekajúca týmto svojvoľným pripojením bola odoberaná neoprávnene bez merania, istenia a bez zmluvy, preto nebola ani fakturovaná, čo bolo zistené dňa 19.03.2013 pracovníkom Východoslovenskej energetiky a.s., oddelenie inšpekcie sieťových pripojení, pracovisko Prešov, ktorý na mieste vykonal kontrolu, čím svojim konaním spôsobila pre spoločnosť Východoslovenská distribučná a.s. Mlynská XXXXX škodu v sume XXXXX EUR.

Uznesením prokurátora Okresnej prokuratúry XXXXX zo dňa XXXXX, spisová značka Pv XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
       XXXXX prokuratúry vo Vranove nad Topľou uznesením sp. zn. XXXXX  zo dňa XXXXX ktoré nadobudlo právoplatnosť dňa 13.09.2013 podľa § 216 ods.1/Trestného poriadku rozhodla o podmienečnom zastavení trestného stíhania obvinenej  XXXXX stíhanej pre prečin krádeže podľa § 212 ods. 2 písm. e  Trestného zákona, ktorého sa mala dopustiť tak, ako je to  uvedené vo výrokovej časti uznesenia. 

       Podľa § 216 ods.2/ Trestného poriadku  určila  obvinenej skúšobnú dobu v trvaní 12 (dvanásť) mesiacov. Skúšobná doba podmienečného zastavenia trestného stíhania uplynula obvinenej dňa  13.09.2014. Po uplynutí tejto doby bol vyžiadaný odpis z registra trestov, z ktorého bolo zistené, že obvinená v priebehu skúšobnej doby nemá žiaden novší záznam, nedopustila sa priestupkov. Z miesta trvalého bydliska je hodnotená všeobecne. 

        Podľa ustanovenia § 217 ods.1/ Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa odsúdený osvedčil. Škoda bola uhradená. Obvinená viedla riadny život a preto bolo potrebné rozhodnúť tak, ako je to uvedené vo výrokovej časti tohto uznesenia a vysloviť, že sa obvinená XXXXX  osvedčila v skúšobnej dobe podmienečného odsúdenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislava Nemčíková
prokurátorka